Ixef wis sin Aneɛruḍ n tsuqilt tmurt n leqbayel ddaw leɛnaya-s. Dakka id d-tufa iman-is tmurt n leqbayel tebḍa ger sin ikabaren isertanen d yiwen n umussu adelsan. Amussu-agi adelsan ur nesuddes ara iman-is akken i wulem, xas yesdukkel s temsalt n tmaziɣt umebɛed yuɣal d annar anda ttemnamaren yerna ttmarzan ikabaren. Iɣisi-agi yewten deg tmurt n leqbayel ur yeǧǧi ara ad yilli leqdic akken i wata deg wannar. Yerna yewɛer aṭas ɣef umussu adelsan ad yer akkin tixizabiyin n udabu yeɣran deg tḥila, i yekkaten akken ad yebḍu iɣallen n tmaziɣt.